Foto: Kun.uz Vazirlar Mahkamasining “Sanitariya-epidemiologik osoyishtalik va jamoat salomatligi sohasida kadrlarni qayta tayyorlash va ularning malakasini oshirish markazini tashkil etish chora-tadbirlari to‘g‘risida”gi qarori qabul qilindi. 20 kishidan iborat markaz Sanitariya-epidemiologik osoyishtalik va jamoat salomatligi qo‘mitasi huzurida tashkil etilmoqda. Uning vazifalari: aholini sanitariya-epidemiologik osoyishtaligini ta’minlash yo‘nalishida fundamental va ilmiy-amaliy tadqiqotlar o‘tkazish; ushbu sohada kadrlarni qayta tayyorlash va malakasini oshirish.    Markaz direktori lavozimi bo‘yicha oliygohning dekaniga, o‘rinbosari – dekan o‘rinbosariga tenglashtirilmoqda. Ikki oy ichida markazni tajribali professor-o‘qituvchilar bilan to‘ldirish uchun ochiq tanlov o‘tkaziladi.